google/wiki40b huggingface dataset:
Astronoomia

Astronoomia ehk täheteadus on teadusharu, mis uurib kosmilisi objekte ja universumit tervikuna.

Astronoomia ja astroloogia

Erinevalt paljudest teistest teadustest ei ole astronoomia nimetuse lõpus "-loogia", vaid "-noomia" kreeka sõnast nomos 'seadus'. Nimetuse esimene osa tuleb vanakreeka sõnast astēr 'täht, taevakeha'. Astroloogiat peetakse pseudoteaduseks.

Astronoomia ja astrofüüsika

Astrofüüsikaks nimetatakse tavaliselt astronoomilisi uuringuid, mis on seotud füüsikaga. Tänapäeval on aga valdav osa astronoomiast füüsikaga seotud ning seetõttu astronoomiat ja astrofüüsikat sageli samastatakse.

Astronoomia ja teised teadused

Astronoomiaga on tihedalt seotud füüsika ja matemaatika. Need kolm teadust on üksteist oluliselt mõjutanud. Füüsikateooriaid saab paljudel juhtudel kontrollida ainult kosmilistes mastaapides või kosmilistel energiarikastel objektidel. Astronoomiale vajalikud arvutused on olnud arvutusmatemaatika ja andmetöötluse arengu oluliseks motiiviks.
Traditsiooniline on olnud astronoomia koostöö geodeesiaga (astrogeodeesia, koha määramine, aja määramine, taustsüsteemid, navigatsioon), ajaarvamisega ja kalendriarvutusega (astronoomiline kronoloogia) ning optikaga (astronoomiliste instrumentide ja andurite areng). Astronoomilised instrumendid ja meetodid on tihedalt seotud ka tehnika, kosmonautika ja matemaatikaga (mõõteriistad, kosmosetehnika, taevakehade trajektooride modelleerimine). Geodeetilisi meetodeid on rakendatud ka peale Maa ka teiste taevakehade gravitatsioonivälja ja kuju kindlakstegemiseks.
Viimastel kümnenditel on üha tähtsamaks muutunud ka koostöö geoloogia ja geofüüsikaga, sest maateaduse uurimisala kattub osalt planetoloogia omaga. Mineraloogia analüüsib Maa mineraale sarnaste meetoditega nagu teiste taevakehade omi. Kosmosekeemia on keemia haru, mis uurib keemiliste elementide ja keemiliste ühendite jaotust universumis ja keemilist evolutsiooni. Eksobioloogia uurib maavälise elu tekke ja olemasolu asjaolusid.
Interdistsiplinarsed uuringud toimuvad ka astronoomia ja humanitaarteaduste koostöös. Astronoomia ajalugu kui ajalooteaduse osa uurib astronoomia ajalugu. Esi- ja varajase ajaloo arheoloogilisi leide tõlgendab astronoomia valguses paleoastronoomia. Et astronoomia tegeleb kosmoloogia raames ka Universumi tekke, ajaloo ja lõpu küsimustega, on ta seotud teoloogia ja filosoofiaga.
Charles Fourier

Mõjud

Fourier' töö on märkimisväärselt mõjutanud Gustav Wynekeni, Guy Davenporti, Hakim Bey ja Paul Goodmani kirjutisi ning tõenäoliselt mõjutas itaalia magnaati Adriano Olivettit tema elektroonikatööstuse juhtimises. Eestis on Fourier' looming avaldanud mõju ansambli Vennaskond loomingule.
Columbine'i koolitulistamine

Koolitulistamise ajendid

Rünnaku esialgne idee väidetavalt kuulus Harrisele, keda peetakse koolitulistamise plaani dominantseks pooleks. Klebold oli Harrise lähedane sõber, kes väidetavalt "läks Harrise plaanidega kaasa".

Kiusamine

Harris ja Klebold on mitmeid kordi kurtnud koolikiusamise üle. Neid peeti andekateks lasteks, kuid on ka öeldud, et nad olid kooli suurimad outsiderid. Teati, et nad on koolis spordiga tegelevate abiturientide kiusamise sihtmärgiks saanud. Nädalaid enne koolitulistamist olid nad langenud avaliku häbistamise ja kiusamise ohvriks – kiusajad olid kooli jalgpalli meeskonna liikmed.

Ravimid

Harrise psühhiaater kirjutas talle välja antidepressandid, sest viimane oli kurtnud depressiooni, viha ja suitsiidsete mõtete üle. Harris on ka märkmikku pidanud, kus ta väljendas enda viha ühiskonna, kaasõpilaste ja inimkonna vastu.

Klebold on samuti pidanud märkmikku, kus ta väljendas enda depressiooni, viha ja lootusetust. Kleboldile pole küll ametlikult diagnoosi määratud, kuid on spekuleeritud, et teda vaevas samuti mõni sügavam vaimuseisund. Ta leidis lohutust Harrise plaanidest, sest need kaasasid teda millessegi ning ta tundis ennast vähem kasutuna.

Relvad

Mitu kuud enne rünnakut, Harris ja Klebold said endale kaks 9 mm tulirelva ja kaks 12-kaliibrist pumppüssi. Nende sõber, Robyn Anderson, oli poiste motiive teadmata ostnud neile karabiini ja kaks pumppüssi 1998. aasta detsembris toimunud relvanäituselt. Hiljem said noorukid käsirelva nende järgmise sõbra, Philip Durani käest.

Kasutades instruktsioone internetist, konstrueerisid Harris ja Klebold kokku 99 improvisatsioonilist lõhkepead, mis varieerusid disaini ja suuruse poolest. Nad saagisid oma relvade torude otsad ja käepidemed lühemaks, et neid oleks lihtsam peita.

Koolitulistamisele eelnenud sündmustik

20. aprillil 1999 saabusid Harris ja Klebold kell 11:10 kumbki eraldi Columbine'i keskkooli. Harris parkis oma auto 11. klassi õpilaste (juunioride) parklasse, lõunapoolse sissekäigu juurde, ja Klebold parkis oma auto 12.klassi õpilaste (seeniorite) parklasse, läänepoolse sissekäigu juurde. Kooli kohvik, nende peamine pommitamise eesmärk, oli kummagi parklasektori vahel.
Pärast autode parkimist – kummaski autos olid kella 12:00-ks õhkima seatud varjatud pommid – said nad Harrise auto juures kokku, kus nad võtsid kaks propaanipommi (kumbki kaalus 9 kg) ning mille järel nad suundusid kohvikusse mõned minutid enne õpilaste lõunapausi. Noorukid paigaldasid õlakottidesse varjatud pommid kohvikusse, enne kui kumbki naasis oma sõiduki juurde parklasse, oodates pommide lõhkemist. Pommid pidid detoneerima kell 11:17.
Tagasiteel parklasse kohtas Harris ühte sõpra ja klassivenda Brooks Browni. Harris ütles: "Brooks, sa meeldid mulle nüüd. Mine ära siit. Mine koju." Brooks seejärel ebameeldivustundega lahkuski koolialalt. Mõningad minutid hiljem nägid tunnist lahkuvad õpilased Browni koolist lahkumas. Samal ajal relvastasid Harris ja Klebold end kumbki oma auto juures ja ootasid pommide lõhkemist.
Olaf Imelik

Märt-Olaf Imelik (12. märts 1923 Tartu – 27. november 2014) oli eesti spordifüsioloog, publitsist ja luuletaja.
Ta lõpetas aastal 1941 Tartu 1. Keskkooli ja aastal 1947 Tartu Riikliku Ülikooli arstiteaduskonna. Lisaks õppis ta 2 aastat Leningradis Lesgafti-nimelises Kehakultuuri Instituudis. Ta oli Korporatsioon Ugala vilistlane. Aastal 1955 kaitses ta meditsiinikandidaadi väitekirja teemal "Hingamise muutused füüsilise töö puhul pneumo-tahhograafilise uurimise alusel".
Ta töötas aastatel 1946–1960 Tartu Riikliku Ülikooli füsioloogiakateedris vanemlaborandina, assistendina ja vanemõpetajana. Aastatel 1960–1975 töötas ta Tallinna Pedagoogilise Instituudi loodusteaduste ja kehalise kasvatuse kateedris vanemõpetajana, dotsendina ja professori kohusetäitjana; aastatel 1975–1995 oli ta Tartu Ülikooli füsioloogiainstituudi (aastani 1993 kateeder) dotsent.
Ta õpetas kehakultuuriüliõpilastele ligi 30 aastat füsioloogiat ja spordifüsioloogiat ning juhendas nende teadustööd.

Tunnustused

Ta on pälvinud 2 korda (aastatel 1995 ja 2000) Henrik Visnapuu kirjandusauhinna.

Isiklikku

Ta oli kaks korda abielus. Tema esimene abikaasa oli tuberkuloosiarst Lille Imelik (neiuna Nukk, 1928–2012), nende poeg oli arst Hillar Imelik (1951–2008) ja pojapoeg on ajakirjanik Olaf Suuder. Tema teine abikaasa oli korvpallur ja sporditegelane Maaja Imelik (1937–2001). Tema isa Johannes Imelik (1889–1957) oli arst, samuti oli arst tema emapoolne vanaisa Mihkel Ostrov (1863–1940); tema onu Mihkel Ostrov-Laid oli kirikuõpetaja ja sõjaväelane. Õde Helga Jõerüüt (1925–2011) oli kunstnik.
Saaremaa Piimaühistu

Saaremaa Piimaühistu on Saare maakonnas tegutsev piimandusettevõte. Ühistusse kuuluvad Saaremaa, Hiiumaa ja Muhumaa lehmapiimatootjad.
Ühistu asutati 1996 nime all Saaremaa Liha- ja Piimaühistu. 
Ühistusse kuulub 48 liiget (2015).
Ühistule kuulub AS Saaremaa Piimatööstus.
Lalli hiie ohvrimänd

Lalli hiie ohvrimänd on Tartu maakonnas Kambja vallas Lalli külas asuv mänd, mida on kasutatud ohvripuuna. Puu lähedal asub Lalli hiis. Nii puu kui hiis on arvele võetud arheoloogiamälestisena.
Terrass

Maapinnal asetsevad terrassid

Neid terrasse kasutatakse eelkõige vaba aja veetmiseks – istumiseks, uitamiseks või puhkamiseks. Terrassiks nimetatakse tihti ka tõstetud ala, mis asub suure hoone või selle konstruktsiooni ees ning mis tavaliselt ulatub suurema trepikojani ja on ümbritsetud balustraadiga. Terrass võib toetuda muldkehale või kindlale alusmüürile (ükskõik, kas tegemist on loodusliku või tehisliku pinnaga). Samuti võivad terrassid olla sammastele tuginevad platvormid, ilma et nende all olev ala oleks millegagi täidetud. Siiski on terrassid alati avatud ning võivad olla nii sillutatud kui ka sillutamata.
Herb Aach

Herbert Aach (1923 Köln – 1985) oli USA maalikunstnik.
Rakenduslingvistika

Rakenduslingvistika ehk rakenduslik keeleteadus on keeleteaduse haru, mis uurib keelega seotud igapäevaelu probleeme. 
Rakenduslingvistika huvisfääri kuuluvad näiteks kakskeelsus, keelekümblus, arvutisuhtlus, keeleõpe jpm.
Eestis koondab rakenduslingvistika valdkonna inimesi ja organisatsioone 2004. aastal loodud Eesti Rakenduslingvistika Ühing.
Taheva vald (1939)

Taheva vald oli vald Valgamaal aastail 1939–1950.
Vald moodustati senise Taheva valla maa-alast; senise Laanemetsa valla maa-alast, välja arvatud Juuta küla, Lepa asunduse ja Lutsu nr. 30 ja 31, Eomõisa, Ohsul, Juta, Kunago, Uiometsa, Mahlamäe, Oisu-Poola, Simsoni nr. 19-b, Lepingu ja Nõmme nr. 7-a talude maa-alad.
Großvenediger

Großvenediger on mägi Alpides Kõrg-Tauerni ahelikus. Kõrgus 3657 meetrit, kõrgus jalamilt on aga 1185 meetrit. See on Austria kõrguselt neljas mägi. Großvenediger asub Tirooli ja Salzburgi liidumaa piiril Kõrg-Tauerni rahvuspargis ja on Salzburgi liidumaa kõrgeim tipp.
Algselt kandis see  nime Stützerkopf, aga aastal 1797 nimetati seda esimest korda praeguse nimega. Põhjus, miks mägi seda nime kandma hakkas, on teadmata. Nimi tähendab tõlkes Suur Veneetslane.
Pärast seda, kui Großglockneri tipp aastal 1800 esimest korda vallutati, alustati ka Großvenedigeri tipu ründamist. Aastal 1828 ebaõnnestus  hertsog Johanni juhitud ekspeditsioon. Esimest korda tõusid mäe tippu 1841. aastal Josef Schwabi juhitud ekspeditsiooni liikmed Anton von Ruthner, Josef Lasser von Zollheim, Ignaz von Kürsinger, Otto von Gravenegg ja seitsmekümne aasta vanune Paul Rohregger.
Standard (ettevõte)

Ajalugu

Ettevõtte ajalugu ulatub aastasse 1944, mil neli meest asutasid artelli Standard. Selle esimesed tooted olid kontorilauad ja -toolid.
Mööblivabrik Standard paiknes aastakümneid Tallinnas Madara tänaval. Algselt eksperimentaalvabriku nime kandnud ettevõtte juurde loodi 1957. aastal konstrueerimisbüroo, kus loodud mudeleist mitmeid toodeti mujalgi Nõukogude Liidus. Toodanguks olid kodumööbel, pehmemööbel, lastemööbel, büroomööbel, köögimööbel ja saalitoolid. Hiljem sai ettevõte nimeks Tallinna Teaduslik Mööblitootmiskoondis "Standard" ning koliti uude tootmishoonesse Kopli tänaval. Selle baasil moodustati 1991. aastal riiklik aktsiaselts (RAS), mis erastati 1994. aastal ja sai nimeks sai AS Standard.

Tegevus

Standardi peakontor asub Marja tänaval. Mööbel valmib kolmes tootmisüksuses, millest kaks asuvad Tallinnas ning üks 40 km kaugusel Kosel. Tallinnas asuva Standardi erimööbli tehase tootlikkus on üks suuremaid Põhja-Euroopas.
Valdav osa ettevõtte toodangust valmistatakse ekspordiks, mistõttu on müügiesindusi peale Eesti ka Leedus, Soomes, Rootsis, Saksamaal, Hollandis ja Venemaal[1]. Standardi peamiseks sihtpiirkonnaks on Skandinaavia riigid, samuti Saksamaa ja Venemaa, aga projekte on läbi viidud nii Aasias, Ameerikas kui ka Aafrikas.
Hvaleri vald

Nimi

Hvaleri vald sai oma nime sõnast hval mitmuses, mis tähendab  "vaal". Saarte vorm ja kuju on vaalade karja kujuga sarnane. Aastani 1889 kirjutati nimi "Hvaløerne".

Vapp

Hvaleri valla vapp kinnitati 1. detsembril 1983. Sinisel kilbil on hõbedase paadi kujutis. Seda tüüpi paadid olid iseloomulikud 13. sajandil. Paat valiti sellepärast, et selle saarevalla elanikud sõltusid paatidest kogu oma ajaloo jooksul ning kalapüük ja purjetamine on olnud elanike peamine majanduslik tegevusala sajandite jooksul.

Geograafia

Vald hõlmab Skjærhaldenist lõuna pool paikneva saarteahela ning mitusada väikesaart ja kaljut. Suurematel saartel on oma nimi: Nordre Sandøy, Søndre Sandøy, Herføl, Søndre Lauer ja Nordre Lauer. Nendel saartel peale Søndre Laueri on suvilad.  Søndre Sandøy ja Hærføli saarel on kohalikud poed ja teed.
Saarestik ja lähim linn Fredrikstad said meil tuntuks teleseriaali "Vaalasaarte Maria" (2008) kaudu.
Joonas Laks

Joonas Laks (sündinud 6. mail 1987) on eesti poliitik.
Ta on teedeehituse spetsialist.
Ta on otsedemokraatiat arendava sihtasutuse "Terve rahvas" juht. 
Ta on olnud pikka aega tegev erakonna Eestimaa Rohelised juhatuses.

Pere

Tema isa on Henry Laks. Tema abikaasa on Züleyxa Izmailova; neil on kaks last.
Dolly (lammas)

Dolly (inglise keeles ka Dolly the Lamb; 5. juuli 1996 – 14. veebruar 2003) oli emane lammas, esimene imetaja, keda klooniti täiskasvanud isendi keharaku tuuma baasil.
Dolly kloonisid Roslini biotehnoloogiainstituudi teadlased eesotsas Ian Wilmuti ja Keith Campbelliga. 
Dolly tuumasiirdamiseks kasutati 277 munarakku, neist saadi 29 arenevat embrüot, mis siirati asendusuttedele. Nendest sündis kolm lambatalle, kellest kaks surid varakult ja ainult Dolly jäi ellu.
Dolly sai nime kantrilaulja Dolly Partoni järgi.

Elu

Dolly sündis 5. juulil 1996. Kogu elu elas ta Roslini instituudis Edinburghis. Ta sünnitas kuus lammast. Esimene tall sündis 1998. aasta aprillis ja tema nimi oli Bonnie.

Surm

Dolly surmati 14. veebruaril 2003, kuna tal oli kopsuhaigus ja ränk artriit. 
Dolly-sugused lambad elavad keskmiselt 11–12-aastaseks, aga Dolly suri juba 6-aastasena.
Abū Bakr al-Baghdādī

Abū Bakr al-Baghdādī (araabia keeles أبو بكر البغدادي; sündinud Ibrāhīm ʿAwād Ibrāhīm al-Badrī 1971 Sāmarrā's Iraagis) on terrorirühmituse Iraagi ja Levandi Islamiriik (ISIL) juht. 
Teadaolevalt õppis ta Bagdadi ülikoolis ja tegutses hiljem vaimulikuna oma kodulinna mošees Sāmarrā's Kesk-Iraagis. USA sõdurid vahistasid ta 2004. aastal. Ta oli mõnda aega interneeritud Camp Bucca kinnipidamiskohas Umm Qaşri lähedal, kuid ameeriklased ei pidanud teda ohtlikuks ja ta vabastati sama aasta lõpus. Oma praeguse rühmituse eelkäija - Islamiriik Iraagis - juhiks sai ta 2010. aastal. 2014. aasta juunist nimetab ta end ḫalīfa Ibrāhīm (kaliif Ibrāhīm) ja Amīr al-Mu'minīn ("usklike emiir"'). Kaliif Ibrāhīm ei ole al-Qā‘idah' juhi Ayman az̧-Z̧awāhirī laadne õpetlase tüüpi teoreetik, vaid on juhtimisstiililt juht-sõdalane, kes on tegutsenud välikomandörina otse lahinguväljal ning osaleb siiani sõjaliste operatsioonide planeerimisel.
Alates 2016. aastast pakub Ameerika Ühendriikide Riigidepartemang tema tabamise või tapmiseni viiva informatsiooni eest kuni 25 miljoni dollari suurust tasu.
Detroiti Sümfooniaorkester

Detroiti Sümfooniaorkester (inglise keeles Detroit Symphony Orchestra) on USAs Detroitis asuv sümfooniaorkester.
Orkester andis esimese kontserdi 19. detsembril 1887 Detroiti Ooperiteatris.
Viimastel aastatel on orkestri finantsseis (nagu ka Detroiti linnal) olnud halb ja on esinenud orkestrantide streike (nt 2010–2011).
Aastast 2005 on orkestri peadirigent Leonard Slatkin. Aastatel 1990–2005 oli peadirigent Neeme Järvi.
Elva Muusikakool

Elva Muusikakool on aastast 1960 Elvas tegutsev muusikakool.

Ajalugu

Kooli esimene direktor oli Virve Vääri. Algul kandis kool nime Elva Lastemuusikakool.
Aastast 1969 tegutseb kool muusikakooliks kohandatud hoones.
Tartu Naisselts

Tartu Naisselts (varasema nimega Tartu Eesti Naesterahva Selts) oli üks esimesi naiste õigustest rääkivaid organisatsioone Eestis.
Selts asutati 1907. aastal. Selts tegeles naiste õiguste tutvustamisega mitmesuguste ürituste kaudu, ent edendas ka rahvuslikku käsitööd, korraldas käsitöö-, majapidamiskursusi jms. Andis välja ajakirja Käsitööleht, selle lisaväljaandena naisküsimusi käsitlevat Naesterahva Töö ja Elu (hiljem Naiste Töö ja Elu). Vabadussõja ajal tegeles sõduritele riiete kudumise-õmblemisega ning haavatute põetamisega.
Üks seltsi asutajaid ja juhtivaid tegelasi oli Marie Reisik, kes aastatel 1907–1918 kuulus asutajaliikmena seltsi juhatusse, aastast 1932 oli auliige.
Koletsüstiit

Põhjused

Sapipõiepõletiku tekkepõhjused on erinevad, kuid enamasti seostatakse haiguslikku seisundit sapikivide (koleliit) põhjustatud sapijuhapõletiku, sapikivitõve (kolelitiaas), sapipõiekivitõve, aga ka hea- ja pahaloomuliste kasvajate, bakternakkuste ja/või sapphapete metabolismi häirumisega jms.
Levinumateks põhjusteks peetakse ka rasestumisvastaseid hormoonpreparaate, suhkurtõbe, tsöliaakiat, maksatsirroosi ja pankreatiiti.

Ravi

Kui sapipõiepõletiku põhjus saab tuvastatud, siis teostatakse kas medikamentoosset ravi või soovitatakse sapipõis kas avatud lõikuse või laparaskoopiameetodil eemaldada.
Haistmisnärv

Haistmisnärv ehk I peaajunärv ehk esimene kraniaalnärv ehk olfaktoornärv (ladina keeles ainsuses nervus olfactorius [I]; mitmuses nn. olfactorii) on paljude kesknärvisüsteemiga loomadel kraniaalnärvide hulka liigitatud sensoorne närvide paar. Esimese kraniaalnärvide paari ülesandeks on lõhnaaistingute vastuvõtmine. 
Haistmisnärvide areng, anatoomia, morfoloogia ja patoloogia võivad erineda nii liigiti kui indiviiditi.
Madudel kulgeb haistmisnärv ninaõõnes paiknevate haistmisretseptorite kaudu haistmissibulatesse. Paralleelselt haistmisnärviga kulgeb madudel sahkluu-nina närv.
Inimestel lähtuvad nina limaskesta haistmisrakkudest paarkümmend (15–20) haistmiskiudu, mis moodustavad haistmisnärvid. Haistmisnärv koosneb haistmiselundi närvirakkude aksonitest. Haistmisnärvid läbivad sõelluu sõellestme mulgud ja kulgevad peaaju otsmikusagara all olevasse haistmissibulasse ja edasi peaaju hipokambikääru konksu.

Kliiniline meditsiin

Inimestel seostatakse haistmisnärvidega mitmeid haiguslikke seisundeid nagu haistmisnõrkus, haistmisvõimetus, haistmishäire jt. Haiguslikke seisundeid põhjustavad ka endokriinsüsteemiga seonduvad haigused nagu neerupealise puudulikkus, Cushingi sündroom, suhkurtõbi, hüpotüroidism, Kallmanni sündroom, primaarne amenorröa, pseudohüpoparatüreoos ja Turneri sündroom. Paiksed haiguslikud seisundid või hingamisteede toimimist takistavad seisundid: adenoidide hüpertroofia, allergiline ninapõletik, atroofiline ninapõletik, obstruktiivne bronhiit, traumajärgsed muljumised, kokkupuude mürgiste kemikaalidega, leepra, pahaloomulised kasvajad ninapiirkonnas, koanaalpolüüp, urkepõletik, Sjögreni sündroom ja vasomotoorne ninapõletik. Närvisüsteemiga seotud haiguslikud seisundid, mille korral haistmisnärvi toimimine on häirunud: Alzheimeri tõbi, epilepsia, peatrauma, koljusisesed operatsioonid, polüskleroos, Parkinsoni tõbi. Toitumisega seotud häired haistmisnärvi talitluses: krooniline neerupuudulikkus, B₁₂-vitamiini avitaminoos, Korsakovi psühhoos. Psüühikaga seotud haiguslikud seisundid depressioon ja skisofreenia. Haistmisnärvide toimimist mõjutavad teatud koljusisesed ja nina piirkonnas vohavad pahaloomulised kasvajad. Haistmisnärvi mõjutavad ka sellised viirused ja infektsioonid nagu akuutsed viiruslikud maksapõletikud, lihtohatis ja gripilaadsed infektsioonid.
Haistmisnärvide haistmisvõime alanemisele ja/või signaalide vastuvõtmise ning edastamise häiretele võivad kaasa aidata suitsetamine, antibiootikumide, levodopa, antihistamiinide, kokaiini ja amfetamiinide kasutamine, samuti keemiaravi ja kiiritusravi.
Haistmisnärvi tundlikkus võib väheneda ka raseduse ajal ja vanaduses.
Marks & Spencer

Marks & Spencer Group plc (tuntud ka kui M&S) on suur Briti rahvusvaheline jaemüüja, mille peakorter asub Westminsteris Londonis. Marks & Spencer spetsialiseerub riide-, kodu- ja luksuskaupade müümisele. Ettevõte on registreeritud Londoni börsil ning kuulub indeksisse FTSE 100 Index. Marks & Spencer asutati 1884. aastal Leedsis. Ettevõte asutajad olid Sir Michael Marks ja Thomas Spencer.
Marks & Spenceri poed olid Eestis kuni 2017. aastal 9. juulini. Poed asusid Kristiine keskuses ja Rocca al Mare kaubanduskeskuses.
Londoni börsi indeksi FTSE 100 ettevõtted
3i
– Admiral Group
– Anglo American
– Antofagasta
– Ashtead Group
– Associated British Foods
– AstraZeneca
– Auto Trader Group
– Aviva
– BAE Systems
– BHP
– BP
– Barclays
– Barratt Developments
– Berkeley Group Holdings
– British American Tobacco
– British Land
– BT Group
– Bunzl
– Burberry
– Carnival
– Centrica
– Coca-Cola HBC
– Compass Group
– CRH
– Croda International
– DCC
– Diageo
– Direct Line Group
– easyJet
– Evraz
– Experian
– Ferguson
– Fresnillo
– GlaxoSmithKline
– Glencore
– Halma
– Hargreaves Lansdown
– Hikma Pharmaceuticals
– Hiscox
– HSBC
– Imperial Brands
– Informa
– InterContinental Hotels Group
– International Airlines Group
– Intertek
– ITV
– Johnson Matthey
– Just Eat
– Kingfisher
– Land Securities
– Legal & General
– Lloyds Banking Group
– London Stock Exchange Group
– Marks & Spencer
– Melrose Industries
– Micro Focus International
– Mondi
– Morrisons
– National Grid
– Next
– NMC Health
– Ocado
– Paddy Power Betfair
– Pearson
– Persimmon
– Phoenix Group
– Prudential
– Royal Bank of Scotland
– Reckitt Benckiser
– RELX
– Rentokil Initial
– Rightmove
– Rio Tinto Group
– Rolls-Royce
– Royal Dutch Shell
– RSA Insurance Group
– Sage Group
– J Sainsbury
– Schroders
– Scottish Mortgage Investment Trust
– Segro
– Severn Trent
– Smith, D.S.
– Smith & Nephew
– Smiths Group
– Smurfit Kappa
– Spirax-Sarco Engineering
– SSE
– Standard Chartered
– Standard Life Aberdeen
– St. James's Place
– Taylor Wimpey
– Tesco
– TUI
– Unilever
– United Utilities
– Vodafone
– Whitbread
– WPP
(19. aprill 2019)
Christoph von Syburg zum Busch

Christoph von Syburg zum Busch (ka Siborch; surnud 2. augustil 1560) oli Liivi ordu liige ja viimane Kandava foogt.
Tema vanemad olid Hermann von Syburg zum Busch ja Anna von Vietinghoff-Schell. Christophi onupojad olid samuti Liivi ordus karjääri teinud vennad Georg, Jasper ja Eberhard von Syburg zu Wischlingen. Christoph sündis Marki krahvkonnas Buschi majas Hageni lähedal. Tema suguvõsa oli Vestfaalis küllaltki mõjukas.
1551–1556 oli Christoph tõenäoliselt linnusekomtuur (Hauskomtur) Võnnus, 1557. aastal sai temast aga Kandava foogt. Ta võttis osa Härgmäe lahingust, kus ka langes.
Kalja karstiala

Kalja karstiala (ka: Selgase karstiala, Jauni karstiala) on karstiala Saare maakonnas Saaremaa vallas Jauni küla lähedal.
Karstialal on 7 märkimist väärt karstilehtrit, mille läbimõõt on 18–36 m ja sügavus 4,0–5,5 m.
Kinnisvara hindamine

Kinnisvara hindamine, vara hindamine või maa hindamine (inglise keeles real estate appraisal, property valuation, land valuation) on toimingute jada, mille käigus leitakse kinnisvarale väärtus antud ajahetkel kas jääkväärtusena, enamasti turuväärtusena, vara amortiseerumine jne. Kinnisvara hindamise tulemusena koostatakse eksperthinnang. Kinnisvaratehingute puhul on hindamine vajalik, kuna iga vara on unikaalne ja eriline. Hinnatav vara võib olla korter, maja, krunt, äripind või muu kinnistusregistrisse kantud vara. Eksperthinnanguid koostatakse laenutagatise turuväärtuse määramiseks, finantsaruandluseks, kohtulike vaidluste puhul, enampakkumistel alghinna määramiseks, investeerimisotsuste tegemiseks, müügihinna määramiseks ning muudel kliendi poolt tellitud juhtudel. Eksperthinnanguid koostavad ja väljastavad kutselised või litsentseeritud spetsialistid.